[Video] Só het kanker en Cancer.vive my lewe verander – deel 1Juaan Taute en Charmaine Rider. Foto: Burger Meyer Die jaarlikse Cancer.vive-uittog is om die draai en vanjaar word daar weer beplan om 2 500 km op motorfietse aan te pak, alles ter bewusmaking van en opvoeding oor kanker. Maroela Media het met ŉ paar mense wat betrokke is by Cancer.vive gesels. In deel 1 gesels ons met twee ondersteuners van die projek, Charmaine Rider en Juaan Taute, oor hoe hulle betrokke geraak het by Cancer.vive en hoe kanker hul lewe geraak het. Juaan is nie net ’n ondersteuner van dié projek nie maar ook Cancer.vive se bedryfsbestuurder. Cancer.vive is deel van die organisasie People Living with Cancer. Die span wat deelneem aan die uittog bestaan onder andere uit 25 mense wat die stryd teen kanker gewen het en 10 ondersteuners van die projek. Op Vrydag 4 September plaas Maroela Media deel 2 van die onderhoude waarin ons met twee mense gesels wat self deur ŉ stryd met kanker is. Die Cancer.vive-uittog vind vanjaar van 10 tot 20 September plaas. Besoek gerus Cancer.vive se Facebook-blad vir meer inligting.